Gaiļu ezers (Garkalnes pagasts)

Gaiļu ezers (arī Gaiļezers) ir brūnūdens ezers Ropažu novada Garkalnes pagasta rietumos, Lielā Jūgezera (Jaunciema) mežā Jūgu purva DR daļā jeb Gaiļu purvā. Caur novadgrāvjiem ezeram ir neregulāra notece uz ziemeļos no tā esošo Lielo Jūgezeru.ezeri.lv Ezera krasti zemi, parasti pārpurvoti, ar dažām pieejas vietām. Krastos pārmitri priežu meži un krūmāji. Ūdens krāsa brūna, dzidrums pēc Seki diska 0,75 m.Aivars Jakovičs, “No Daugavas līdz Gaujai. 1. daļa. Jaunciema apkārtne”. “Jumava”, 2019., Rīga. 188.-190. lpp. ISBN 978-9934-20-324-4 Diseitrofs ezers. Gaiļu ezera tuvumā nav apdzīvotu vietu, apmēram kilometru uz rietumiem no tā sākas Jaunciema kapi. Aug vilkvālītes, sfagni, grīšļi, puplakši, lēpes. Pie ezera mīt bebri. Ūdenī sastopamas karūsas un citas zivis.

Vietējais mežsargs stāstījis, ka ezera un purva daļas nosaukums cēlies no tur agrāk mitušajiem un trokšņojošiem rubeņu gaiļiem.

 Attēlu galerija 

 Atsauces 

Kategorija:Ropažu novada ezeri
Kategorija:Garkalnes pagasts